Hlina, Alojz, poslanec NR SR (2014-09-16):
Vážená pani predsedajúca, vážený pán minister, vážené kolegyne, kolegovia, pán minister, pôjde to rýchlo, nebojte sa. Tu už stratili záujem. Ináč sa hovorilo, aspoň mne to niekto vysvetľoval, že je to také, že pri predstavovaní vládnych by tu mali byť aspoň tí vládni poslanci, aby robili tomu nejaké křoví. Ale vidíte, už ani vládnych to nezaujíma. To je sen. Prípadne to tam niekde odkážte, že už ani na ministrov nechodia. Niekto povie, že je to nepodstatné, ale to nevadí. Prosím vás, ja len drobnú poznámku poviem k tomu, v zásade sa teším, teda ešte k tým návrhom vašim ja, ak dovolíte, chcem avizovať prípadne. Ja viem, že pri zákone o dani z príjmov tu bude štátnický fight o tom, koľko majú stáť autá pre ministrov. Tu vystúpi asi, predpokladám, naozaj so skvostným štátnickým príspevkom niekto, kto povie, že majú stáť niekoľko. Viete čo, keď už k tomu pristúpime aj na Babetách, len si potom zodpovedzme tú zodpovednosť, čo vlastne štát tvorí alebo netvorí. Viete, ak toto má byť štátnickou témou, ak tomu ľudia uveria, a to ma mrzí hrozným spôsobom, že začíname tomu veriť, začína to byť politickou agendou, že ľudia uveria tomu, v akom aute sa bude minister voziť, to je riešenie na problém, celé zlé, vážení. Ja pri tom návrhu, pán minister, poviem niečo, čo by mohlo pomôcť poľnohospodárstvu, prípadne len avizujem, či by ste prípadne nepočúvali, lebo to pomôže, naozaj, aj som to konzultoval. K tomuto návrhu, viete, v zásade ak chcete byť cool v tejto krajine, tak si musíte kopnúť do cirkvi, najlepšie do katolíckej, do ostatných sa boja, samozrejme, a do katolíckej môžete kopať, koľko chcete, oni sú úplne v tomto milení a kopa ľudí z toho žije, hej, celý život nič nerobí, len kope do cirkvi. A teraz sa stalo veľkou témou, teda ako nemajú zmapovaný majetok, inventarizáciu a neviem čo. Ale je to ich majetok. Viete, na LV-čku toho kostola nie je napísané Fero Mrkvička, ale RK cirkev alebo farnosť alebo niečo. Viete, keby som bol protivný, tak poviem, čo je koho do toho, hej. Ale pripúšťam, že určitá časť verejnosti chce mať záujem o to, čo vlastne cirkev vlastní. Ale urobiť z toho tému je znova len čarovné v tejto krajine. A robí sa z toho téma. Takže vyčíta sa cirkvi, že nemá urobenú inventarizáciu majetku. A tu štát pripustil ústami samotného ministra financií, že štát nemá zinventarizovaný majetok. Viete a už aj by som povedal, čo je koho po tom, že čo vlastní katolícka cirkev. Potom už z princípu by nemalo záležať na tom, čo vlastní štát, lebo však štát sme my. Alebo ako sa to povie? Ja neviem, neodpoviem, aby som sa nezamotal. Čiže štát pripustil, že to nemá zmapované. Ale je dobré si to priznať. Potom prípadne u všetkých tých, ktorí z toho existujú, tak sfokusujte svoju energiu prípadne na to, aby to šlo rýchlo, lebo štát teraz prejavil znova ústami ministra, že to chcú riešiť tak ešte, aby to šlo rýchlo, lebo ono tu veľa vecí sa začalo, povedalo, išlo sa a potom všetko vyšumelo. Ale nevylučujem, že pri tomto pánovi ministrovi sa to aj pohne. Ja prípadne, pán minister, mám určité podklady, môžem pomôcť zrýchlenému postupu, lebo sa podarilo zoskupiť informácie, kto čo si od koho prenajíma, kto čo komu prenajíma, dokonca máme inventarizáciu aj podlahovej plochy. Čiže všetky tie údaje, ktoré sú alebo prípadne však to tam niekde nazálohované majú, tak to už môže ísť rýchlo. A ja ušetrím dva sudy piva, lebo ja som povedal, že ja taký ten portál kvázi realitný, že kto čo si v štáte od koho prenajíma a za čo komu prenajíma, dám nejakým študentom za dva sudy piva urobiť. No vyzerá to, že ich ušetrím. A budem rád, keď ich ušetrím, predsa len predpokladám, že to bude mať lepšiu nejakú fazónu aj úroveň. A tým končím, pán minister, lebo niekedy tých ľudí od vás obchádza mráz alebo ide z nich strach. Sú niektorí z nich latifundisti, tomu by ste neverili, štátni úradníci, ak by to prípadne teda stálo takú primeranú sumu. Ako som ja povedal, sa dá urobiť ten realitný portál za nejakú sumu. Predpokladám, že štát sa nad tým zasmeje, že to neexistuje. Nevylučujem, že to môže byť drahšie, len, prosím vás, neuleťme z toho tak, aby sme sa tu znova museli rozčuľovať ako nad Počiatkovým cédečkom, ktorý vám esemesku poslať môže a nemusí. Ďakujem veľmi pekne.